ཡིག་ཕྱིས་པས། སུ་
ཁཱི་བདེ་ལྡན་ཞེས་པ་ལྟ་བུའོ། །
གསུམ་ པ་ གྲངས་ ལས་ རྫོགས་ པའི་དོན་ལ་ཌ་མ་སོགས་ཀྱི་རྐྱེན་སྦྱོར་ཚུལ་ནི།
གྲངས་ལས་རྫོགས་པ་ལ་ཌ་མ་དག་གོ་ཞེས་པ་ནི་གྲངས་བརྗོད་པ་ལས་རྫོགས་སོ་ཞེས་པའི་
དོན་ལ་ཌ་དང་མའི་རྐྱེན་དག་སྦྱིན་པར་བྱ་སྟེ། དཔེར་ན། ཨེ་ཀཱ་ད་ཤ་ལ་ཌ་བྱིན་པའི་ཌ་རྗེས་སུ་
འབྲེལ་བ་ཞེས་པས་ཤའི་སྲོག་དབྱི་ཞིང་། ཌ་ཡིག་ཀྱང་དེའི་དོན་ལ་འོངས་པས་ཕྱིས་ནས།
དེའི་སྲོག་ཤ་ལ་སྦྱར་ཏེ་སི་བྱིན་པས། ཨེ་ཀཱ་ད་ཤཿབཅུགཅིག་རྫོགས་སོ་ཞེས་པ་དང་། པཉྩ་ལ་མ་
དང་སི་བྱིན༌པས། པཉྩ་མཿལྔ་པའོ་ཞེས་པ་ལྟ་བུའོ། །དྭི་ལས་ཏཱི་ཡའོ་ཞེས་པ་ནི། དྭིའི་སྒྲ་ལས་
རྫོགས་པའི་དོན་ལ་ཏཱི་ཡ་སྦྱིན་པར་བྱ་སྟེ། དཔེར་ན། གཉིས་དག་གི་རྫོགས་པ་ལ་ནི་ཏཱི་ཡ་དང་
སི་བྱིན་པས། དྭི་ཏཱི་ཡཿ གཉིས་པ་རྫོགས་སོ་ཞེས་པ་ལྟ་བུའོ། །ཏྲིའི་ཏྲཾའང་ངོ་ཞེས་པ་ནི། ཏྲིའི་སྒྲ་ལས་
རྫོགས་པའི་དོན་ལ་ཏཱི་ཡ་སྦྱིན་པར་བྱ་ཞིང༌། ཏྲི་ཡིག་ནི་ཏྲཾ་རྀ་ཞུགས་སུའང་འགྱུར་ཏེ། དཔེར་ན།
-230-

ས་བཟང་པཎ་ཆེན་གྱི་ཀ་ལཱ་པའི་མིང་ལེ་དྲུག་གི་འགྲེལ་པ།
གསུམ་རྣམས་ཀྱི་རྫོགས་པ་ནི། ཏྲི་ལ་ཏཱི་ཡ་དང་སི་བྱིན་ནས་ཏྲཾ་རུ་བསྒྱུར་པས། ཏྲཾ་ཏཱི་ཡཿགསུམ་པ་
རྫོགས་སོ་ཞེས་པ་ལྟ་བུའོ། །ར་ཥ་དག་གི་མཐའ་ཌ་ལ་ཐའོ་ཞེས་པ་ནི། གྲངས་ར་ཡིག་དང་ཥ་
ཡིག་གི་མཐའ་ཅན་ལས་རྫོགས་པའི་དོན་ཅན་ཌའི་རྐྱེན་ཕ་རོལ་ལ་བར་དུ་ཐ་ཨཱ་ག་མ་སྦྱིན་
པར་བྱ་སྟེ། དཔེར་ན། རའི་མཐའ་ཅན་ཙ་ཏུར་ལ་རྫོགས་པའི་དོན་ལ་ཌ་བྱིན་པ་ན། རའི་
མཐར་ཐ་ཨཱ་ག་མ་བྱིན་པའི་སྲོག་དང༌། རའང་རྗེས་འབྲེལ་ཕྱིས་ནས་དེའི་སྲོག་ཐ་ལ་བཅུག་སྟེ་སི་
བྱིན་པས། ཙ་ཏུརྻ༔བཞི་པ་རྫོགས་སོ་ཞེས་པ་དང་། ཥའི་མཐའ་ཅན་ཥ་ཥ་ལ༌སྔར༌བཞིན༌ཌ༌དང༌།
བར་དུ་ཐ་ཨཱ་ག་མ་བྱིན་ནས། ནཱ་བཞི་པར། ཏ་སྡེའི་ཙ་ཊའི་སྡེ་པ་སྦྱོར་བ་ལ་ཞེས་པས། གནས་
མཚུངས་པའི་ཥའི་ནུས་པས་ཐ་ཡིག་ཋ་རུ་བསྒྱུར་ཏེ་སི་བྱིན་པས། ཥཥྛཿདྲུག་པ་རྫོགས་སོ་ཞེས་པ་ལྟ་
བུའོ། །ཀ་ཏི་པ་ཡ་དང་ཀ་ཏི་ལས་སོ་ཞེས་པ་ནི། ཀ་ཏི་པ་ཡ་དང་ཀ་ཏིའི་སྒྲ་ལས་རྫོགས་པའི་
དོན་ལ་ཐའི་རྐྱེན་ཁོ་ན་སྦྱིན་པར་བྱ་སྟེ། དཔེར་ན། ཆུང་ངུ་རྣམས་ཀྱི་རྫོགས་པ་ལ་ཐ་དང་སི་
བྱིན་པས། ཀ་ཏི་པ་ཡ་ཐཿ༔ ཀ་ཏི་ཐཿཞེས་པ་ལྟ་བུའོ། །བིང་ཤ་ཏི་སོགས་ལས་ཏ་མཊའོ་ཞེས་པ་
ནི༑ བིང་ཤ་ཏི་དང་། སོགས་ཀྱིས། ཏྲིང་ཤ་ཏ་སུམ་ཅུ་དང་། ཙ་ཏཱ་རིཾ་ཤཏ་བཞི་བཅུ་དང་། པཉྩ་ཤཏ་
ལྔ་བཅུ་དང་། ཥཥྛི་དྲུག་ཅུ་དང་། སཔྟ་ཏི་བདུན་ཅུདང་། ཨ་ཤཱི་ཏི་བརྒྱད་ཅུ་དང་། ན་ ཝ་ ཏི་ དགུ་བཅུ་ཞེས་
པའི་གྲངས་རྣམས་རྫོགས་པའི་དོན་ལ། ཏ་མཊའི་རྐྱེན་སྦྱིན་པར་བྱ་སྟེ། དཔེར་ན། ཉི་ཤུས་
རྫོགས་པ་ནི། བིང་ཤ་ཏི་ལ་ཏ་མཊ་བྱིན་ནས་ཊ་རྗེས་འབྲེལ་ཕྱིས་ཏེ་སི་བྱིན་པས། བིང་ཤ་ཏི་ཏ་
མཿཞེས་པ་ལྟ་བུ་སྟེ། དེ་བཞིན་དུ། ཏྲིང་ཤ་ཏ་ལ་སོགས་རྣམས་ལའང་ཤེས་པར་བྱའོ། །ཤ་ཏ་
སོགས་ལ་རྟག་ཏུའོ་ཞེས་པ་ནི། ཤ་ཏ་དང་། སོགས་ཀྱིས། ས་ཧ་སྲ་དང་། ཀོ་ཊི་ལ་སོགས་པའི་
གྲངས་རྣམས་ལས་རྫོགས་པའི་དོན་ལ། རྐྱེན་གཞན་མི་འཇུག་པར་རྟག་ཏུ་ཏ་མཊ་སྦྱིན་པར་བྱ་
སྟེ༑ དཔེར་ན། བརྒྱ་ཡིས་རྫོགས་པ་ནི། ཤཏ་ལ་སྔར་བཞིན་ཏ་མཊ་དང་སི་བྱིན་པས། ཤཏ་ཏ་
མཿབརྒྱ་ཐམ་པའོ་ཞེས་པ་ལྟ་བུ་སྟེ། དེ་བཞིན་དུ། ས་ཧ་སྲ་དང་། ཀོ་ཊི་ལ་སོགས་པ་ལའང་སྦྱར་
-231-

བརྩེ་ཆེན་འོད་སྣང་ལས། བཅུ་རིག་བརྡ་སྤྲོད་དཔེ་རྙིང་སྐོར། ༼༢
རོ༑ ཥཥྛི་སོགས་དེའི་ཕ་རོལ་མ་ཡིན་པ་ལས་སོ་ཞེས་པ་ནི། ཥཥྛི་དང་། སོགས་ཀྱིས། སཔྟ་ཏི་
དང་། ཨ་ཤྲཱི་ཏི་དང་། ན་ཝ་ཏི་ཞེས་པ་དེ་རྣམས་གྲངས་གཞན་གྱི་ཕ་རོལ་ན་ཡོད་པ་མ་ཡིན་པ་
ལས། རྫོགས་པའི་དོན་ལ་རྟག་ཏུ་ཏ་མཊ་སྦྱིན་པར་བྱ་སྟེ། དཔེར་ན། དྲུག་ཅུས་རྫོགས་པ་ནི།
ཥཥྛི་ལ་སྔར་བཞིན་ཏ་མཊ་དང་སི་བྱིན་པས། ཥཥྛི་ཏ་མཿདྲུག་ཅུའོ་ཞེས་པ་ལྟ་བུའོ། །གྲངས་གཞན་
གྱི་ཕ་རོལ་ན་ཡོད་པ་ལ་ནི་རྐྱེན་དེ་མི་འགྱུར་ཏེ། དཔེར་ན། ཨེ་ཀའི་ཕ་རོལ་ཏུ་ཥཥ་ལ་སྔར་
བཞིན་ཌ་དང་། བར་དུ་ཐ་ཨཱ་ག་མ་དང་མཐར་སི་བྱིན་པས། ཨེ་ཀ་ཥཥྛཿཞེས་པ་ལྟ་བུ་སྟེ། དེ་
བཞིན་དུ། སཔྟ་ཏི་སོགས་ལའང་སྦྱར་རོ། །
བཞི་པ་རྣམ་དབྱེའི་མིང་སརྦའི་མིང་ཅན་ལ་སྦྱོར་ཚུལ་སྤྱིར་བསྟན་པ་ནི། འདི་ལས་ཕྱི་
མར་འཆད་པ་གང༌། །རྣམ་དབྱེ་མིང་དུ་ཤེས་བྱ་སྟེ། །དྭི་སོགས་མིན་པའི་སརྦའི་མིང༌། །ཁ་ཧུ་
ལས་ཀྱང་ཕ་རོལ་བཤད། །ཅེས་པ་ནི། མདོ་འདི་ལས་ཕྱི་མ་བར་མ་ཆད་དུ་ཏ་ས་ལ་སོགས་པ་
དེ་ཕན་གྱི་རྐྱེན་གང་ཡིན་པ་འཆད་པར་འགྱུར་བ་དེ་རྣམས་ཀྱང་རྣམ་དབྱེའི་དོན་དང་འདྲ་བའི་
མིང་ཅན་དུ་ཤེས་པར་བྱ་སྟེ། དེ་ཡང་དྲི་སོགས་མ་ཡིན་པའི་སརྦའི་མིང་ཅན་དང་། དྭི་སོགས་ཀྱི་
ནང་ནས་ཀིམ་དང་། སརྦའི་མིང་ཅན་མིན་ཡང་། བ་ཧུ་ལས་ཕ་རོལ་ཏུ་སྦྱིན་པར་བཤད་དོ། །
དཔེར་ན། སརྦའི་མིང་ཅན་ཏད་ལ། དེ་ལས་ཞེས་པ་ན། ཏས་ཀྱི་རྐྱེན་བྱིན་ནས། སྔར་བཞིན་
ཏྱད་སོགས་ཀྱི་རྣམ་དབྱེ་ལ་ཨ་དང་སྔ་མའི་སྲོག་དབྱི་བ་དང་ས་ཚེག་དྲག་ཏུ་བྱས་པས། ཏ་
ཏཿཞེས་པ་ལྟ་བུ་སྟེ། ཚིག་ཏུ་བསྒྲུབ་པ་ལ་སི་བྱིན་པ་མདོ་འདི་ནས་བཟུང་ནས་ཀུན་བཤད་ལས་
ཀྱང་ཞེས་པའི་བར་མི་ཟད་པར་གྲགས་པ་རྣམས་ལ་ཕྱིས་པར་འོག་མ་རྣམས་སུའང་ཤེས་པར་
བྱའོ། །ཅི་ལ་ཞེས་པ་ན། ཀིམ་ལ་ཏྲའི་རྐྱེན་བྱིན་ནས། ཏ་ཧ་དག་ལ་ཞེས་པས་ཀིམ་ཡང་ཀུ་རུ་
བསྒྱུར་པས། ཀུ་ཏྲ་ཞེས་པ་དང་། མང་པོ་རྣམས་ལས་ཞེས་པ་ན། བ་ཧུལ་ཏས་ཀྱི་རྐྱེན་བྱིན་
ནས། ས་ཚེག་དྲག་ཏུ་བྱས་པས། བ་ཧུ་ཏཿཞེས་པ་ལྟ་བུའོ། །ཀིམ་ལས་གཞན་པའི་དྲི་སོགས་
-232-

ས་བཟང་པཎ་ཆེན་གྱི་ཀ་ལཱ་པའི་མིང་ལེ་དྲུག་གི་འགྲེལ་པ།
རྣམས་ལ་ནི་ཏས་ལ་སོགས་པ་དེ་ཕན་གྱི་རྐྱེན་མི་སྦྱོར་ཏེ། དཔེར་ན། གཉིས་དག་ལས་ཞེས་པ་
ན༑ དྭི་ལ་བྷུ་བྱིན་ནས། ཏྱད་སོགས་ཀྱི་རྣམ་དབྱེ་ལ་ཞེས་པས་ཨི་ཡིག་ཨ་རུ་བསྒྱུར་ཏེ་སྒྲ་ལྡན་
ལ་རིང་པོར་བྱས་པས། དྭཱ་བྷྱ་ཞེས་པ་དང་། དེ་བཞིན་དུ། ཡུཥྨཏ་ལ་སོགས་པ་སྔར་བཤད་པ་
རྣམས་ལའང་ཤེས་པར་བྱའོ། །བ་ཧུ་ལས་གཞན་པའི་སརྦའི་མིང་ཅན་མ་ཡིན་པ་ལ་ཏས་ལ་
སོགས་པ་དེ་ཕན་གྱི་རྐྱེན་མི་སྦྱོར་ཏེ། དཔེར་ན། ཤིང་ལ་ཞེས་བརྗོད་པ་ན། བྲྀཀྵ་ལ་ངི་བྱིན་ཏེ་
མཚམས་སྦྱར་བས། བྲྀཀྵེ་ཞེས་པ་ལྟ་བུའོ། །
ལྔ་པ་དེ་དག་སོ་སོར་སྦྱོར་བའི་རྣམ་འགྱུར་རྒྱས་པར་བཤད་པ་ནི། དེ་ལ་ཨི་དམ་
ཨིའོ་ཞེས་པ་ནི། དེ་ཕན་གྱི་རྐྱེན་རྣམ་དབྱེ་དང་དོན་འདྲ་བའི་མིང་ཅན་དེ་རྣམས་ཕ་རོལ་ལ་ཨི་
དཾ་ནི་ཨི་ཉིད་དུ་འགྱུར་ཏེ། དཔེར་ན། འདི་ལས་ཞེས་པ་ན། ཨི་དམ་ལ་ཏས་ཀྱི་རྐྱེན་བྱིན་ནས།
ཨི་རུ་བསྒྱུར་ཏེ། ས་ཚེག་དྲག་ཏུ་བྱས་པས། ཨི་ཏཿཞེས་པ་ལྟ་བུའོ། །ར་ཐ་དག་ལ་ཨེཏ་དང་
ཨིཏའོ་ཞེས་པ་ནི། ར་ཡིག་དང་ཐ་ཡིག་དང་པོ་ཅན་གྱི་དེ་ཕན་རྣམ་དབྱེའི་མིང་ཅན་ཕ་རོལ་ལ་
ཨི་དཾ་ནི་རིམ་པ་ལྟར་ཨེཏ་དང་ཨིཏ་ཅེས་པར་འགྱུར་ཏེ། དཔེར་ན། དུས་འདི་ལ་ཞེས་བརྗོད་
པ་ན་ཨི་དཾ་ལ་འཆད་འགྱུར་གྱི་དྷིའི་རྐྱེན་བྱིན་ནས། ཨེ་ཏ་རུ་བསྒྱུར་པས། ཨེ་ཏ་དྷི་ཞེས་པ་དང་
འདིའི་རྣམ་པས་ཞེས་པ་ན། འཆད་འགྱུར་གྱི་ཐ་མུའི་རྐྱེན་བྱིན་ནས། ཨིཏ་དུ་བསྒྱུར་ཏེ་མུའི་ཨུ་
ཡིག་བརྗོད་དོན་ཕྱིས་པས། ཨིཏྠཾ་འདི་ལྟ་བུ་ཞེས་པ་ལྟ་བུའོ། །དེ་རྣམས་ལ་ཨེ་ཏཏ་ཨ་ཡིག་ཉིད་
དོ་ཞེས་པ་ནི་དེ་ཕན་གྱི་རྐྱེན་རྣམ་དབྱེའི་མིང་ཅན་ཕ་རོལ་ལ། ཨེ་ཏཏ་ནི་ཨ་ཡིག་ཉིད་དུ་འགྱུར་
ཏེ༑ དཔེར་ན། དེ་ལ་ཞེས་བརྗོད་པ་ན། ཨེ་ཏཏ་ལ་ཏྲའི་རྐྱེན་བྱིན་ནས་ཨ་ཉིད་དུ་བསྒྱུར་པས།
ཨ་ཧྲ་དེ་ལ་ཞེས་པ་ལྟ་བུའོ། །ལྔ་པ་ལས་ཏས་སོ་ཞེས་པ་ནི། དྭི་སོགས་མ་ཡིན་པའི་སརྦའི་མིང་
ཅན་དང་ཀིམ་དང་བ་ཧུ་ལ་རྣམ་དབྱེ་ལྔ་པ་དང་འདྲ་བའི་དོན་སྟོན་པ་ལ། དེ་ཕན་ཏས་ཀྱི་རྐྱེན་
སྦྱར་བར་བྱ་སྟེ། དུར་ག་སིང་ཧ་ལས། ཡང་ནའི་སྒྲ་རྣམ་བརྟག་གསུངས་པ་ནི་མདོའི་དགོངས་
-233-

བརྩེ་ཆེན་འོད་སྣང་ལས། བཅུ་རིག་བརྡ་སྤྲོད་དཔེ་རྙིང་སྐོར། ༼༢
་དང་མི་མཐུན་པར་མངོན་ཏེ། དཔེར་ན། རིམ་པ་ལྟར། ཐམས་ཅད་ལས་ཞེས་པ་ན། སརྦ་
ལ་ཏས་བྱིན་ནས་ས་ཚེག་དྲག་ཏུ་གྱུར་པས། སརྦ་ཏཿཞེས་པ་དང་། ཅི་ལས་ཞེས་པ་ན། ཀིམ་ལ་
ཏས༌བྱིན༌ནས། ཏ་ཧ༌དག༌ལ༌ཞེས༌པས། ཀུ་རུ་བསྒྱུར་པས། ཀུ་ཏཿཞེས་པ་དང་། མང་པོ་
རྣམས་ལས་ཞེས་པ་ན། བ་ཧུ་ལ་ཏས་བྱིན་པས། བ་ཧུ་ཏཿཞེས་པ་ལྟ་བུའོ། །བདུན་པ་ལ་ཏྲའོ་
ཞེས་པ་ནི། དྭི་སོགས་ཀྱི་མ་ཡིན་པའི་སརྦའི་མིང་ཅན་དང་། ཀིམ་དང་བ་ཧུ་ལ། རྣམ་དབྱེ་
བདུན་པ་དང་འདྲ་བའི་དོན་སྟོན་པ་ལས། དེ་ཕན་ཏྲའི་རྐྱེན་སྦྱར་ཏེ། དཔེར་ན། རིམ་པ་ལྟར།
ཏྲའི་རྐྱེན་བྱིན་པས་ཐམས་ཅད་ལ། སརྦ་ཏྲ་ཞེས་པ་དང་། ཅི་ལ་ཀུ་ཏྲ་ཞེས་པ་དང་། མང་པོ་
རྣམས་ལ། བ་ཧུ་ཏྲ་ཞེས་པ་ལྟ་བུའོ་དང་། ཨི་དམ་ལ་ཧའོ་ཞེས་པ་ནི། ཨི་དམ་ལས་རྣམ་དབྱེ་
བདུན་པ་དང་འདྲ་བའི་དོན་ལས་ཧའི་རྐྱེན་སྦྱར་བར་བྱ་སྟེ། དཔེར་ན། འདི་ལ་ཞེས་པ་ན། ཨི་
དམ་ལ་ཧ་བྱིན་ནས་སྔར་བཞིན་ཨི་རུ་བསྒྱུར་པས། ཨི་ཧ་འདི་ལ་ཞེས་པ་ལྟ་བུའོ། །ཀིམ་ལས་སོ་
ཞེས་པ་ནི། ཀིམ་ལའང་རྣམ་དབྱེ་བདུན་པའི་དོན་ལས་ཧའི་རྐྱེན་སྦྱར་ཏེ། དཔེར་ན། ཀིམ་ལ་
ཧ་བྱིན་ནས་ཀིམ་ཡང་ཏཧ་དག་ལ་ཀུ་རུ་བསྒྱུར་པས། ཀུ་ཧ་ཞེས་པ་ལྟ་བུའོ། །ཨཏ་དང་ཀྭའང་
ངོ་ཞེས་པ་ནི་ཀིམ་ལས་རྣམ་དབྱེ་བདུན་པ་དང་འདྲ་བའི་དོན་ལ་ཨཏ་ཀྱི་རྐྱེན་དང་། ཀིམའང་ཀྭ་
ཞེས་པར་འགྱུར་ཞིང་ཏ་ཡིག་ནི་རྣམ་པ་སྣ་ཚོགས་པའི་དོན་ཏེ། དཔེར་ན། ཡུལ་ཅི་ལ་ཞེས་པ་
ན༑ ཀི༌མ༌ལ༌ཨཏ༌བྱིན༌ནས༌ཏ༌ཡིག་རྣམ་པ་སྣ་ཚོགས་པའི་དོན་དབྱི་ཞིང་། ཀིམ་ཡང་ཀྭ་
དབྱངས་མེད་དུ་བསྒྱུར་ཏེ་སྦྱར་བས། ཀྭ་ཞེས་པ་ལྟ་བུའོ། །ཏཧ་དག་ལ་ཀུའོ་ཞེས་པ་ནི། ཀི་
མའི་སྒྲ། ཏ་དང་ཧའི་རྐྱེན་ལ་ཀུ་རུ་འགྱུར་ཏེ། དཔེར་ན། སྔར་བཞིན་ཀིམ་ལ་ཏས་དང་ཧ་བྱིན་
ནས་ཀི་མ་ཉིད༌་ཀུ༌རུ༌་བསྒྱུར་པས། ཀུ་ཏཿཀུ་ཧ་ཞེས་པ་ལྟ་བུའོ། །ཀིམ་སརྦ་ཡད་ཨེ་ཀ་ཨ་ནྱ་
རྣམས་ཁོ་ན་ལས་དུས་ལ་དཱའོ་ཞེས་པ་ནི། ཀིམ་དང་སརྦ་དང་ཡད་དང་ཨེ་ཀ་དང་ཨ་ནྱ་རྣམས་
ཁོ་ན་ལས་དུས་བརྗོད་པ་རྣམ་དབྱེ་བདུན་པ་དང་འདྲ་བའི་དོན་སྟོན་པ་ལས། དཱའི་རྐྱེན་སྦྱིན་
-234-

ས་བཟང་པཎ་ཆེན་གྱི་ཀ་ལཱ་པའི་མིང་ལེ་དྲུག་གི་འགྲེལ་པ།
པར་བྱ་ཞིང་། ཁོ་ན་ཞེས་པ་རྣམ་པ་སྣ་ཚོགས་པའི་དོན་ཏེ། དཔེར་ན། རིམ་པ་ལྟར་དཱ་བྱིན་
ནས། ཅིའི་དུས་ལ། ནཱ་གསུམ་པར། ཀིམ་ཀའོ་ཞེས་པ་བཞིན་བྱས་པས། ཀ་དཱ་ཞེས་པ་དང་།
ཐམས་ཅད་ཀྱི་དུས་ལ། སརྦ་དཱ་ཞེས་པ་དང༌། གང་གི་དུས་ལ་ཡཏ་ལ་ཏྱད་སོགས་སྔར་བཞིན་
བྱས་པས། ཡ་དཱ་ཞེས་པ་དང་། གཅིག་གི་དུས་ལ། ཨེ་ཀ་དཱ་ཞེས་པ་དང༌། གཞན་གྱི་དུས་ལ།
ཨ་ནྱ་དཱ་ཞེས་པ་ལྟ་བུའོ། །ཨི་དམ་ལ་དྷི་ཨ་དྷུ་ནཱ་དཱ་ནཱི་མའོ་ཞེས་པ་ནི་ཨི་དམ་ལས། དུས་
བརྗོད་པ་རྣམ་དབྱེ་བདུན་པ་དང་འདྲ་བའི་དོན་ལ། དྷི་དང་ཨ་དྷུ་ནཱ་དང་། དཱ་ནཱིམ་རྣམས་རྐྱེན་
དུ་འགྱུར་ཏེ། དཔེར་ན། ཨི་དམ་ལ། དྷི་བྱིན་ནས་ར་ཐ་དག་ལ་ཞེས་པས་སྔར་བཞིན་ཨི་དཾ་
ཉིད་ཨེ་ཏ་རུ་བསྒྱུར་པས། ཨེ་ཏརྟི་ཞེས་པ་དང་། ཨ་དྷུ་ནཱ་བྱིན་ནས། སྔར་བཞིན་དེ་ལ་ཨི་དཾ་
ཨིའོ་ཞེས་པ་ལྟར་བྱས་པ་འཆད་འགྱུར་གྱི་དབྱངས་དང་ཡའི་རྐྱེན་ལའང་ཕྱིས་པས། ཨ་དྷུ་ནཱ་
ཞེས་པ་དང་། དཱ་ནཱི་བྱིན་ནས། ཨི་དཾ་ཉིད་ཨི་རུ་བསྒྱུར་པས། ཨི་དཱ་ནཱིམ་ཞེས་པ་ལྟ་བུའོ། ཏད་
ལས་དཱ་དཱ་ནཱི་དག་བཤད་དོ་ཞེས་པ་ནི། ཏད་ལས་དུས་བརྗོད་པ་རྣམ་དབྱེ་བདུན་པ་དང་འདྲ་
བའི་དོན་ལས་དཱ་དང་དཱ་ནཱིམ་དག་རྐྱེན་དུ་བཤད་དེ། དཔེར་ན། ཏད་ལ་དཱ་དང་དཱ་ནཱིམ་བྱིན་
ནས་སྔར་བཞིན་ཁྱད་ལ་སོགས་པའི་ཞེས་པ་ལྟར་བྱས་པས། ཏ་དཱ་ཞེས་པ་དང་། ཏ་དཱ་ནཱིམ་
ཞེས་པ་ལྟ་བུའོ། །
༦
དྲུག་པ་སདྱ་སོགས་སྦྱར་བ་ཚིག་ཕྲད་དུ་བསྟན་པ་ནི། སངྱསོགས་རྣམས་ཚིག་ཕྲད་
དོ་ཞེས་པ་ནི། ས་མཱ་ན་ལ་སོགས་པའི་རྟགས་རྣམས་ལ་དྱས་དང་སོགས་ཀྱིས་ཨུཏ་དང་ཨཱ་རི་
དང་། ས་མས་དང་། ཨེ་དྱ་བི་དང་། དྱ་དང་། ཨེ་དྱསའི་རྐྱེན་རྣམས་བྱིན་པའི་མཐའ་ནི་ཚིག་
ཕྲད་དུ་འགྱུར་ཏེ། དཔེར་ན། སཱ་མ་ན་ལ་ཚིག་ཕྲད་དྱས་བྱིན་པ་ན། སཱ་མ་ན་ནི་ས་ཡིག་ཏུ་
འགྱུར་བས། ས་དུཿཞེས་པ་ལྟ་བུ་སྟེ། དེ་བཞིན་དུ། པཱུརྻ་སོགས་ལ་ཨསྟཱ་ཏ་སོགས་བྱིན་པའི་
མཐའ་ ཡང་ ཚིག་ ཕྲད་ དུ་ ཤེས་ པར་བྱའོ། །སློབ་ཕན་དུ་འདི་ལ་མདོ་གཅིག་བྱས། པུ་རནྟཱ་ཏ་སོགས་རྣམས་ཀྱང་
-235-

བརྩེ་ཆེན་འོད་སྣང་ལས། བཅུ་རིག་བརྡ་སྤྲོད་དཔེ་རྙིང་སྐོར། ༼༢
ངོ་༑ ༑ཞེས་པ་ཡོད།
བདུན་པ་རྣམ་པའི་དོན་ལ་ཐཱ་སོགས་སྦྱོར་ཚུལ་ནི། རྣམ་པ་བརྗོད་པ